شەفەق نیوز/ وەپای هەواڵیگ  لە سایت "سی جی تی ئێن" بڵاو کریایە تیمیگ لە زانایل ناودەوڵەتی وە سەرپەرشتی زانایل چینی جۊرە گوڵیگ وە سەنگبۊ لەناو سەنگ نەختیگ پەیاکەن ک مێژووگەی ئەرا نزیکەی 100 میلیۆن ساڵ وەرجە ئیسە چوود.
یەیشە بوودە بەڵگەیگ ئەرا زانایلە ک تۊژینەوەی زیاتر لە بان ئەوزەڵکردن و مەنن درەختەیلە بکەن لە باشوور خوەرئەڵات ئاسیا.
زانایلە راگەیانن، پەیاکردن ئی گوڵە دەرخێد ک بڕیگ جۊر درەخت ک ئیسە هەس و لە باشووری ئەفریقا ئەوزەڵ کەن، لە سەردەم هەبۊن داینەسۆرەیلە وە بی  ئاڵشتبۊن مەننە.
